3721 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 



ΑΘΗΝΑ 

9 ΑΥΓΟΥΣΤΟΥ 1990 


ΤΕΥΧΟΣ ΤΕΤΑΡΤΟ 


ΑΡΙΘΜΟΣ ΦΥΛΛΟΥ 

415 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη ως αναδασωτέας εκτάσεως 1.000 στρεμμάτων, στη θέση 
Κορομηλιές Αγ. Βλάσιος της Κοινότητας Πτέρης του Νομού 
Αχαΐας. 1 

Κήρυξη ως αναδασωτέας εκτάσεως 0,040 στρεμμάτων, στη θέση 
Λόπεσι της Κοινότητας Κουνινάς του Νομού Αχαΐας. 2 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αναγκαστική απαλλοτρίωση ακινήτου στις Φέρες Ν. Έβρου, για 
αρχαιολογικούς σκοπούς . 3 

ΠΟΛΕΟΔΟΜΙΑ 

ΑΠΟΦΑΣΕΙΣ 

Χαρακτηρισμός ως διατηρητέου του κτιρίου που βρίσκεται στο Δήμο 
Αθήνας επί της οδού Αλωπεκής 3 και καθορισμός ειδικών όρων 


και περιορισμών δόμησης αυτού. 4 

Χαρακτηρισμός ως διατηρητέου του κτιρίου που βρίσκεται επί των 
οδών Σόλωνος και Σίνα 26 του δήμου Αθηναίων και καθορισμός 
ειδικών όρων και περιορισμών δόμησης αυτού. 5 

Χαρακτηρισμός ως διατηρητέου του κτιρίου που βρίσκεται στον οι¬ 
κισμό ΑΦΕΤΩΝ Κοινότητας Αφετών (Ν. Μαγνησίας) και καθο¬ 
ρισμός ειδικών όρων και περιορισμών δόμησης. 6 


Χαρακτηρισμός ως διατηρητέου του κτιρίου που βρίσκεται επί της 
οδού Καλλιδρομίου 67 στην περιοχή Εξαρχείων του Δήμου Αθη¬ 
ναίων και καθορισμός ειδικών όρων και περιορισμών δόμησης . 7 

Χαρακτηρισμός ως διατηρητέου συνόλου χτισμάτων που βρίσκονται 
στο Δήμο Λεωνιδίου (Ν. Αρκαδίας) και καθορισμός ειδικών όρων 

» ^ » Λ 


και περιορισμών δόμησης .. 8 

Χαρακτηρισμός ως διατηρητέου του κτιρίου που βρίσκεται εντός του 
ρυμοτομικού σχεδίου δήμου Ναυπλίου (Ν. Αργολίδος) και καθο¬ 
ρισμός ειδικών όρων και περιορισμών δόμησης αυτού . 9 

Καθορισμός χρήσης σε ακίνητο που παραχωρήθηκε από την Κοινό¬ 
τητα Κιβωτού στον Στεργιόπουλο Νικόλαο του Αθανασίου. . 10 

Τροποποίηση σχεδίου πόλης Κομοτηνής Ν. Ροδόπης για τον χαρα¬ 
κτηρισμό χώρου ανέγερσης Θρακικού Πνευματικού Κέντρου - 
Μουσικής Σχολής ..11 

Τροποποίηση ρυμοτομικού σχεδίου Ν. Καλλίστης στο Ο.Τ. 2 στο Ν. 
Ροδόπης . 12 


ΑΝΑΚΟΙΝΩΣΕΙΣ 

Ειδοποίηση παρακατάθεσης αποζημίωσης για τακτοποίηση ιδιο¬ 
κτησίας στο Δήμο Αχαρνών Αττικής Ο.Τ. 413 .13 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Αριθ. 2450 (1) 

Κήρυξη ως αναδασωτέας εκτάσεως 1.000 στρεμμάτων, στη θέση Κο¬ 
ρομηλιές Αγ. Βλάσιος της Κοινότητας Πτέρης του Νομού Αχαΐας. 

Ο ΔΑΣΑΡΧΗΣ ΑΙΓΙΟΥ 
Έχοντας υπόψη: 

1. Το άρθρο 117 παρ. 3 του Συντ/τος της Χώρας. 

2. Τις διατάξεις του Ν. 3200/55 περί διοικητικής αποκέντρωσης, 
τροποποιήθηκε και συμπληρώθηκε μεταγενέστερα με το Ν.Δ. 532/70. 

3. Τις διατάξεις του Ν. 998/79 «Περί προστασίας των δασών και 
των δασικών εν γένει εκτάσεων της Χώρας» και συγκεκριμένα: α) του 
άρθρου 41 παρ. 1, β) του άρθρου 38 παρ. 1. 

4. Τις Δ/γές του Υπουργείου Γεωργίας: α) 160417/1180/8.7.80, 
β) 182447/3049/24.9.80. 

5. Την αριθ. Ζα/160/26.1.84 απόφαση του Νομάρχη σχετική με 
ανάθεση μέρους αρμοδιοτήτων στους Προϊσταμένους των Δασικών 
Υπηρεσιών. 

6. Την από 30.5.90 πρόταση του Τεχν. Δασ. Νικολάου Στεφανίδη 
Υπηρεσίας μας περί κηρύξεως αναδασωτέας, της αναφερομένης στο 
θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της καταστραφείσης δασικής βλαστήσεως, συνεπεία βοσκής 
και υλοτομίας τη δημοσία δασική έκταση 1.000 στρεμμάτων που βρί¬ 
σκεται στη θέση Κορομηλιές - Αγ. Βλάσιος της Κοινότητας Πτέρης και 
προσδιορίζεται από τα στοιχεία όπως φαίνονται στο συνημμένο διά¬ 
γραμμα, το οποίο αποτελεί αναπόσπαστο μέρος της αποφάσεως αυτής 
και έχει όρια: 

Αρχίζει από τη θέση Σημάδι, ακολουθεί προς τα κάτω την ράχη και 
διερχόμενη από τη θέση "Αμμος φθάνει σε αμαξιτή οδό Πτέρης - Αγ. 
Γεωργίου την οποία ακολουθεί μέχρι ρέμματος Κουκίστρες, το οποίο 
ακολουθεί προς τα κάτω μέχρι συναντήσεως της δημόσιας οδού Αίγιου 
- Πτέρης την οποία ακολουθεί με κατεύθυνση Βορεινή μέχρι τις θέσεις 
Λαγομανδρού παρά τον οικισμό «Πυργάκι» από εκεί ανέρχεται τη ράχη 
όπου είναι διοικητικά όρια Κοιν. Πτέρης - Μελισσίων και φθάνει στη 
θέση Σημάδι όπου άρχισε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αίγιο, 12 Ιουλίου 1990 
Με εντολή Νομάρχη 
Ο Δασάρχης 

ΔΗΜΗΤΡΙΟΣ ΔΡΟΣΟΣ 

Αριθ. 2548 (2) 

Κήρυξη ως αναδασωτέας εκτάσεως 0,040 στρεμμάτων, στη θέση Λό- 
πεσι της Κοινότητας Κουνινάς Νομού Αχαΐας. 

Ο ΔΑΣΑΡΧΗΣ ΑΙΓΙΟΥ 
Έχοντας υπόψη: 

1. Το άρθρο 117 παρ. 3 του Συντ/τος της Χώρας. 

2. Τις διατάξεις του Ν. 3200/55 περί διοικητικής αποκέντρωσης, 
τροποποιήθηκε και συμπληρώθηκε μεταγενέστερα με το Ν.Δ. 532/70. 

3. Τις διατάξεις του Ν. 998/79 «Περί προστασίας των δασών και 
των δασικών εν γένει εκτάσεων της Χώρας» και συγκεκριμένα: α) του 
άρθρου 41 παρ. 1, β) του άρθρου 38 παρ. 1. 

4. Τις Δ/γές του Υπουργείο;) Γεωργίας: α) 160417/1180/8.7.80, 
β) 182447/3049/24.9.80. 

5. Την αριθ. Ζα/160/26.1.84 απόφαση του Νομάρχη σχετική με 
ανάθεση μέρους αρμοδιοτήτων στους Προϊσταμένους των Δασικών 
Υπηρεσιών. 

6. Την από 29.6.90 έκθεση αυτοψίας του τεχν. Δασοπ. Σπόρου 


Στούρα Υπηρεσίας μας περί κηρύξεως αναδασωτέας, της αναφερομένης 
στο θέμα εκτάσεως, αποφασίζουμε: 

Κηρύσσουμε αναδασωτέα, με σκοπό την επανίδρυση, με φυσική ανα¬ 
γέννηση της καταστραφείσης δασικής βλαστήσεως, συνεπεία κατάλη¬ 
ψης τη δημοσία δασική έκταση 0,040 στρεμμάτων που βρίσκεται στη 
θέση Λόπεσι της Κοινότητας Κουνινάς και προσδιορίζεται από τα στοι¬ 
χεία όπως φαίνονται στο συνημμένο διάγραμμα, το οποίο αποτελεί ανα¬ 
πόσπαστο μέρος της αποφάσεως αυτής και έχει όρια: 

Ανατολικά: Δημόσιο ελατοδάσος. 

Δυτικά: Δημόσιο ελατοδάσος. 

Βόρεια: Δημόσιο ελατοδάσος. 

Νότια: Δημόσιο ελατοδάσος. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αίγιο, 20 Ιουλίου 1990 

Με εντολή Νομάρχη 
Ο Δασάρχης 
ΔΗΜΗΤΡΙΟΣ ΔΡΟΣΟΣ 


- ^ - -- , 

νψ'οϊνι +η*^*&* 1:30.000 

ϊΤι'ιμαΚΛ Ιοο 






3724 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 746 (3) 

Αναγκαστική απαλλοτρίωση ακινήτου στις Φέρες Ν. Έβρου, για αρ¬ 
χαιολογικούς σκοπούς. 

Ο ΝΟΜΑΡΧΗΣ ΕΒΡΟΤ 
Έχοντας υπόψη: 

1. Τις διατάξεις του Ν.Δ/τος 797/1971 «Περί αναγκαστικών 
απαλλοτριώσεων», σε συνδυασμό με τις διατάξεις του Β.Δ/τος 139/ 
1971 «περί της αρμοδιότητας των Νομαρχών προς κήρυξη απαλλοτρι¬ 
ώσεων». 

2. Τις διατάξεις του άρθρου 1 του Νόμου ΒΡΞΖ/1893 «περί ανα¬ 
γκαστικής απαλλοτρίωσης ακινήτων για συντήρηση ή ανεύρεση αρ¬ 
χαιοτήτων». 

3. Το από 25.4.88 απόσπασμα πρακτικού του Κεντρικού Αρχαιολο¬ 
γικού Συμβουλίου με αριθ. 5/23.2.88. 

4. Την αριθ. 26160/14.6.90 πρόταση κηρύξεως αναγκαστικής 
απαλλοτρίωσης ακινήτου του Υπουργού Πολιτισμού. 

5. Το υπό κλίμακα 1:200 κτηματολογικό διάγραμμα και τον επ’ αυ¬ 
τού κτηματολογιμό πίνακα του Θ. Καλαμπάκου, αποφασίζουμε: 

Κηρύσσουμε την αναγκαστική απαλλοτρίωση, για λόγους αρχαιολο¬ 
γικούς και ειδικώτερα γιατί βρίσκεται μέσα στο οχυρωματικό περίβολο 
της Κοσμοσώτειρας Φερών του οποίου απαιτείται η συντήρηση, ανά¬ 
δειξη και προβολή ακινήτων συνολικού εμβαδού 87,00 τ.μ. και φαίνε¬ 
ται με τα στοιχεία ΑΒΓΔΕΖΑ στο κτηματολογικό διάγραμμα και στον 
επ’ αυτού κτηματολογικό πίνακα του θ. Καλαμπά, θεωρημένο την 
6.12.88 από τον Διευθυντή Αποτυπώσεων και Συντήρησης Κτιρίων 
του ΤΑΠΑ. 

Στην έκταση που απαλλοτριώνεται προβάλλει δικαιώματα κυριότη¬ 
τας ο Δημητρακόπουλος Δημήτριος. 

Η απαλλοτρίωση κηρύσσεται υπέρ του Δημοσίου και με δαπάνη του 
Ταμείου Αρχαιολογικών Πόρων και Απαλλοτριώσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αλεξανδρούπολη, 16 Ιουλίου 1990 
Ο Νομάρχης 

ΑΘΗΝΑΙΟΣ ΦΛΩΡΙΝΗΣ 

-♦- 

ΠΟΛΕΟΔΟΜΙΑ 

ΑΠΟΦΑΣΕΙΣ 

Αριθ. 52745/3734 (4) 

Χαρακτηρισμός ως διατηρητέου του κτιρίου που βρίσκεται στο δήμο της 

Αθήνας επί της οδού Αλωπεκής 3 και καθορισμός ειδικών όρων και 

περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α’ 91). 

2. Τις διατάξεις της υπ’ αρ. Γ4δ/15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β’ 
142). 

3. Την από 5.1.1990 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

4. Την από 15.2.1990 απάντηση του ενδιαφερόμενον Σταύρου Μι- 
χαλαριά. 

5. Το 48Δ/16.3.1990 Υπηρεσιακό σημείωμα της Δ/νσης Πολ. 
Σχεδιασμού, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στο Δήμο 
της Αθήνας (Κολωνάκι) επί της οδού Αλωπεκής αριθ. 3, φερόμενο ως 
ιδιοκτησία Σταύρου Μιχαλαριά, όπως φαίνεται στο σχετικό πρωτότυπο 
διάγραμμα σε κλίμακα 1:1000 που θεωρήθηκε από τον Προϊστάμενο 
της Διεύθυνσης Τοπογραφικών Εφαρμογών με την υπ’ αρ. 52745/ 
1990 πράξη του. Ακριβές αντίγραφο του διαγράμματος αυτού θα είναι 


αναρτημένο για είκοσι (20) μέρος τουλάχιστον στο τμήμα Αρχείου Σχε¬ 
δίων της Διεύθυνσης Τοπογραφικών Εφαρμογών του Υπουργείου Περι¬ 
βάλλοντος, Χωροταξίας και Δημοσίων Έργων από τη δημοσίευση της 
απόφασης αυτής στην Εφημερίδα της Κυβερνήσεως για να λάβουν 
γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
ενίσχυση ή αντικατάσταση του φέροντα οργανισμού, η εσωτερική διαρ¬ 
ρύθμιση καθώς και επεμβάσεις για λόγους λειτουργικούς, εφόσον δεν 
(αλλοιώνεται ο αρχιτεκτονικός χαρακτήρας των όψεών του. 

4. Δεν επιτρέπεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16- Ιουλίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 
-♦- 

Αριθ. 52743/3732 (5) 

Χαρακτηρισμός ως διατηρητέου του κτιρίου που βρίσκεται επί των 

οδών Σόλωνος και Σίνα 26 του δήμου Αθηναίων και καθορισμός ει¬ 
δικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α’ 91). 

2. Τις διατάξεις της υπ’ αρ. Γ4δ/15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β’ 
142). 

3. Την από 5.4.1990 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

4. Την από 19.4.1990 σύμφωνη γνώμη των εδιαφερομένων ως 
ιδιοκτητών Κυριακής Κολιάτσου,’Ελλης-Ευριδίκης Μιχοπούλου, Αι¬ 
κατερίνης Γιαννακάκη, Μαριλένας Μιχοπούλου, Φωτίου Καλφαρέ- 
ντζου και των ανηλίκων τέκνων του, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου Δήμου Αθηναίων και επί των οδών Σίνα 26 και 
Σόλωνος, φερόμενο ως ιδιοκτησία των Κυριακής Κολιάτσου, Έλλης - 
Ευριδίκης Μιχοπούλου, Αικατερίνης Γιαννακάκη, Μαριλένας Μιχοπού¬ 
λου, Φωτίου Καλφαρέντζου και των ανηλίκων τέκνων του Σπυρίδωνος 
και Δημητρίου Καλφαρέντζου, όπως αυτό φαίνεται με μαύρη διαγράμ¬ 
μιση στο σχετικό πρωτότυπο διάγραμμα σε κλίμακα 1:1000 που θεω¬ 
ρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την υπ’ αρ. 52743/1990 πράξη του, ακριβές αντίγραφο του 
οποίου θα είναι (αναρτημένο στη Διεύθυνση Τοπογραφικών Εφαρμογών 
επί είκοσι (20) ημέρες από την επομένη της δημοσίευσης της παρούσας 
απόφασης στην Εφημερίδα της Κυβερνήσεως. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή του χαρακτηριζόμενου ως διατηρητέου 
κτιρίου, ο εκσυγχρονισμός των εγκαταστάσεων, η ενίσχυση του φέροντα 
οργανισμού, η εσωτερική διαρρύθμιση καθώς και επεμβάσεις για λό¬ 
γους λειτουργικούς, εφόσον δεν (αλλοιώνεται ο αρχιτεκτονικός χαρακτή¬ 
ρας του. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι- 

γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση «χυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουλίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 
-♦- 

Αριθ. 52741/3732 (6) 

Χαρακτηρισμός ως διατηρητέου του κτιρίου που βρίσκεται στον οικισμό 

ΑΦΕΤΩΝ Κοινότητας Αφετών (Ν. Μαγνησίας) και καθορισμός ειδι¬ 
κών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ, 2) του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις της υπ’ αρ. Γ4δ/15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 
142). 

3. Την από 19.3.1990 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

4. Την από 21.3.1990 (αριθ. πρωτ. 32698) σύμφωνη γνώμη του 
ενδιαφερομένου φερόμενου ως ιδιοκτήτη Χρήστου Λυριτζή για τον χα¬ 
ρακτηρισμό ως διατηρητέου του παρακάτω κτιρίου, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στον οικι¬ 
σμό Αφετών Κοινότητας Αφετών (Ν. Μαγνησίας) φερόμενο, φερόμενο 
ως ιδιοκτησία του Χρήστου Λυριτζή όπως αυτό φαίνεται με πορτοκαλί 
χρώμα στο σχετικό πρωτότυπο διάγραμμα σε κλίμακα 1:1000 που θε¬ 
ωρήθηκε από τον Προϊστάμενο της Διεύθυνσης Τοπογραφικών Εφαρμο¬ 
γών με την υπ’ αρ. 52741/1990 πράξη του. Ακριβές αντίγραφο του 
διαγράμματος αυτού θα είναι αναρτημένο στο τμήμα Αρχείου Σχεδίων 
στη Δ/νση Τοπογραφικών Εφαρμογών του Υπουργείου Περιβάλλοντος, 
Χωροταξίας και Δημοσίων Έργων για είκοσι (20) τουλάχιστον ημέρες 
από τη δημοσίευση της παρούσας απόφασης στην Εφημερίδα της Κυ¬ 
βερνήσεως για να λάβουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή του χαρακτηριζόμενου ως διατηρητέου 
κτιρίου, ο εκσυγχρονισμός των εγκαταστάσεων, η ενίσχυση του φέροντα 
οργανισμού, η εσωτερική διαρρύθμιση καθώς και επεμβάσεις για λό¬ 
γους στατικούς ή λειτουργικούς στο εσωτερικό του, εφόσον δεν αλλοιώ¬ 
νεται ο αρχιτεκτονικός χαρακτήρας του διατηρητέου κτιρίου. 

4. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

5. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου, καθώς και για την τοποθέτηση επιγραφών, απαιτεί¬ 
ται η έγκριση της Επιτροπής Πολεοδομικού και Αρχιτεκτονικού Ελέγ¬ 
χου (ΕΠΑΕ). · 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουλίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 


Αριθ. 53206/3745 (7) 

Χαρακτηρισμός ως διατηρητέου του κτιρίου που βρίσκεται επί της οδού 

Καλλιδρομίου 67 στην περιοχή Εξαρχείων του Δήμου Αθηναίων και 

καθορισμός ειδικών όρων και περιορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις της υπ’ αρ. Γ4δ/15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 

142). 

3. Την από 12.3.1990 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

4. Την από 15.3.1990 (αρ. πρ. 31884/2122) σύμφωνη γνώμη του 
διαχειριστή - εκπροσώπου της Εταιρείας «Παρασκήνιο Ρ.Τ.Π. ΦΙΛΜΣ» 
Ε.Π.Ε., αποφασίζουμε: 

1. Χαρακτηρίζεται ως διατηρητέο το κτίριο που βρίσκεται στην πε¬ 
ριοχή των Εξαρχείων του δήμου Αθηναίων και επί της οδού Καλλιδρο- 
μίου αρ. 67, φερόμενο ως ιδιοκτησία της Εταιρείας «Παρασκήνιο 
Ρ.Τ.Π. Φίλμς» Ε.Π.Ε., όπως φαίνεται με κόκκινο χρώμα στο σχετικό 
πρωτότυπο διάγραμμα σε κλίμακα 1:1000 που θεωρήθηκε από τον 
Προϊστάμενο της Διεύθυνσης Τοπογραφικών Εφαρμογών με την υπ’ αρ. 
53206/1990 πράξη του. Ακριβές αντίγραφο του διαγράμματος αυτού 
θα είναι αναρτημένο στο τμήμα Αρχείου Σχεδίων της Διεύθυνσης Τοπο¬ 
γραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων, οδός Αμαλιάδος 17, για είκοσι (20) τουλάχιστον 
ημέρες από τη δημοσίευση της παρούσας απόφασης στην Εφημερίδα 
της Κυβερνήσεως για να λάβουν γνώση οι ενδιαφερόμενοι. 

2. Στο χαρακτηριζόμενο ως διατηρητέο κτίριο απαγορεύεται κάθε 
αφαίρεση, αλλοίωση ή καταστροφή των επί μέρους αρχιτεκτονικών και 
διακοσμητικών στοιχείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου εφόσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση επιγραφών και διαφημίσεων σε 
οποιαδήποτε θέση του κτιρίου. Επιτρέπεται μόνο η τοποθέτηση επιγρα¬ 
φών μικρών διαστάσεων που πληροφορούν για τη χρήση των χώρων 
του κτιρίου. 

5. Αιτήσεις για προσθήκη στο διατηρητέο κτίριο αποστέλλονται από 
την Πολεοδομική Υπηρεσία του Υπουργείου Περιβάλλοντος, Χωροτα¬ 
ξίας και Δημοσίων Έργων με σύμφωνη γνώμη της ΕΠΑΕ για ειδικές 
ρυθμίσεις με τις διατάξεις της παρ. 2 του άρθρου 4 του Ν. 1577/1985 
περί ΓΟΚ εφόσον δεν παραβλάπτεται το διατηρητέο κτίριο και ο χώρος 
που το περιβάλλει. 

6. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και του περιβάλλοντα χώρου του καθώς και 
για την τοποθέτηση επιγραφών απαιτείται η έγκριση της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουλίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 
-♦- 

Αριθ. 52742/3731 (8) 

Χαρακτηρισμός ως διατηρητέου συνόλου κτισμάτων που βρίσκονται στο 

Δήμο Λεωνιδίου (Ν. Αρκαδίας) και καθορισμός ειδικών όρων και πε¬ 
ριορισμών δόμησης. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α' 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 

του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις της υπ’ αρ. Γ4δ/15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων {Β' 
142). 

3. Την από 15.3.1990 αιτιολογική έκθεση της Δ/νσης Πολεοδομι- 
κού Σχεδιασμού, τμήμα Παραδοσιακών Οικισμών. 

4. Την από 5.4.1990 (αρ. πρ. 35080/2950) απάντηση με παρατη¬ 
ρήσεις της ενδιαφερομένης φερομένης ως ιδιοκτητρίας Σταυριανής Σα- 
ραντοπούλου. 

5. Την από 3.5.1990 εισήγηση της Δ/νσης Πολεοδομικού Σχεδια- 
σμού επί των παρατηρήσεων στις αντιρρήσεις της ενδιαφερομένης, απο¬ 
φασίζουμε: 

1. Χαρακτηρίζεται ως διατηρητέο το σύνολο των κτισμάτων, που 
βρίσκονται στο Δήμο Λεωνιδίου (Ν. Αρκαδίας) ήτοι το διώροφο κυρίως 
κτίσμα, τα προσκτίσματα που το συνοδεύουν, τα παράσπιτα, η αποθήκη 
και οι μανδρότοιχοι με τις αυλόπορτες, και τα οποία αποτελούν ενιαίο 
παραδοσιακό συγκρότημα, φερόμενα ως ιδιοκτησία Σταυριανής Σαρα- 
ντοπούλου, όπως φαίνονται με μαύρη διαγράμμιση στο σχετικό πρωτό¬ 
τυπο διάγραμμα σε κλίμακα 1:500 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την υπ’ αρ. 
52742/1990 πράξη του. Ακριβές αντίγραφο του διαγράμματος αυτού 
θα είναι αναρτημένο στο τμήμα Αρχείου Σχεδίων της Διεύθυνσης Τοπο¬ 
γραφικών Εφαρμογών του Υπουργείου Περιβάλλοντος, Χωροταξίας 
και Δημοσίων Έργων, οδός Αμαλιάδος 17, για είκοσι (20) τουλάχιστον 
ημέρες από τη δημοσίευση της παρούσας απόφασης στην Εφημερίδα 
της Κυβερνήσεως για να λάβουν γνώση οι ενδιαφερόμενοι. 

2. Στα χαρακτηριζόμενα ως διατηρητέα διώροφο κτίριο και στα προ¬ 
σκτίσματα που το συνοδεύουν απαγορεύεται κάθε αφαίρεση, αλλοίωση ή 
καταστροφή των επί μέρους αρχιτεκτονικών και διακοσμητικών στοι¬ 
χείων του. 

3. Επιτρέπεται η επισκευή, ο εκσυγχρονισμός των εγκαταστάσεων, η 
στατική ενίσχυση και η εσωτερική διαρρύθμιση του κτιρίου εφόσον δεν 
αλλοιώνεται ο γενικός αρχιτεκτονικός χαρακτήρας του. 

4. Απαγορεύεται η τοποθέτηση φωτεινών ή μη επιγραφών ή διαφη¬ 
μίσεων στις στέγες και στην όψη του κτιρίου και των προσκτισμάτων 
του. Επιτρέπεται μόνο η τοποθέτηση επιγραφών περιορισμένων διαστά¬ 
σεων που πληροφορούν για τη χρήση του κτιρίου. 

■ 5. Για οποιαδήποτε οικοδομική εργασία στο εξωτερικό και εσωτερικό 
του διατηρητέου κτιρίου και των προσκτισμάτων του καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

6. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουλίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 


Αριθ. 53207/3746 (9) 

Χαρακτηρισμός ως διατηρητέου του κτιρίου που βρίσκεται εντός του ρυ¬ 
μοτομικού σχεδίου δήμου Ναυπλίου (Ν. Αργολίδος) και καθορισμός 

ειδικών όρων και περιορισμών δόμησης αυτού. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις των άρθρων 3 και 4 (παρ. 2) του Ν. 1577/1985 
«Γενικός Οικοδομικός Κανονισμός» (Α’ 210), όπως τροποποιήθηκαν με 
το άρθρο 1 (παρ. 1 και 2) του Ν. 1772/1988 «Τροποποίηση διατάξεων 
του Ν. 1577/1985 «ΓΟΚ» και άλλες σχετικές διατάξεις» (Α' 91). 

2. Τις διατάξεις της υπ’ αρ. Γ46/15883/1903/8.2.1988 κοινής 
απόφασης του Υπουργού Προεδρίας της Κυβερνήσεως και του Αναπλη¬ 
ρωτή Υπουργού Περιβάλλοντος, Χωροταξίας και Δημοσίων Έργων (Β' 42). 

3. Την από 2.1.1990 αιτιολογική έκθεση της Δ/νσης Πολεοδομικού 
Σχεδιασμού, τμήμα Παραδοσιακών Οικισμών. 

4. Το από 17.10.1989 πρωτόκολλο αυτοψίας επικινδύνους ετοιμόρ¬ 
ροπου οικοδομής του Τ.Π. και Π.Ε. Ν. Αργολίδας. 

5. Την από 3.5.1990 σύμφωνη γνώμη του ενδιαφερομένου Δημη- 
τρίου Ξιξή για το χαρακτηρισμό ως διατηρητέου του παρακάτω κτιρίου. 

6. Το υπ’ αρ. 73Δ/14.5.1990 υπηρεσιακό σήμα της Διεύθυνσης Παλεο- 
δομικού Σχεδιασμού, τμήμα Παραδοσιακών Οικισμών, αποφασίζουμε: 

1. Χαρακτηρίζεται ως διατηρητέο το κτίριο που βρίσκεται εντός του 
ρυμοτομικού σχεδίου δήμου Ναυπλίου (Ν. Αργολίδας) και επί των οδών 
Ζυγομαλά και Βύρωνος 8 φερόμενα ως ιδιοκτησία Δημητρίου Ξιξή, 
όπως φαίνεται με μαύρη διαγράμμιση και με αρ. 10 στο σχετικό πρωτό¬ 
τυπο διάγραμμα σε κλίμακα 1:1000 που θεωρήθηκε από τον Προϊστά¬ 
μενο της Διεύθυνσης Τοπογραφικών Εφαρμογών με την υπ’ αρ. 
53207/1990 πράξη του. Ακριβές αντίγραφο του διαγράμματος αυτού 
αναρτάται στη Διεύθυνση Τοπογραφικών Εφαρμογών, Τμήμα Αρχείου 
Σχεδίων του Υπουργείου Περιβάλλοντος, Χωροταξίας και Δημοσίων 
Έργων επί είκοσι (20) τουλάχιστον ημέρες από την επομένη της δημο¬ 
σίευσης της παρούσας απόφασης στην Εφημερίδα της Κυβερνήσεως. 

2. Επιτρέπεται η κατεδάφιση του πρώτου υπέρ το ισόγειο ορόφου του 
ως άνω κτιρίου σύμφωνα μετοαπό17.10.1989 πρωτόκολλο αυτοψίας 
επικινδύνως ετοιμορρόπου οικοδομής του Τ.Π.Π.Ε. Ν. Αργολίδας και 
επιβάλλεται η ανακατασκευή του σύμφωνα με την αρχική του μορφή 
και μετά από έγκριση της Αρχιτεκτονικής μελέτης από την αρμόδια ΕΠΑΕ. 

3. Κατά τα λοιπά απαγορεύεται κάθε αφαίρεση, αλλοίωση ή κατα¬ 
στροφή των επί μέρους αρχιτεκτονικών και διακοσμητικών στοιχείων του. 

4. Επιτρέπεται η επισκευή του κτιρίου, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθμισή του, εφό¬ 
σον δεν αλλοιώνεται ο αρχιτεκτονικός χαρακτήρας του, και δε θίγονται 
τα διατηρητέα στοιχεία του. 

5. Απαγορεύεται η τοποθέτηση φωτεινών ή μη επιγραφών και δια¬ 
φημίσεων στο διατηρητέο κτίριο. Επιτρέπεται μόνο η τοποθέτηση επι¬ 
γραφών περιορισμένων διαστάσεων που πληροφορούν για τη χρήση των 
χώρων του κτιρίου. 

6. Για οποιαδήποτε επέμβαση στο εξωτερικό και εσωτερικό του δια¬ 
τηρητέου κτιρίου και στον περιβάλλοντα χώρο του, καθώς και για την 
τοποθέτηση επιγραφών απαιτείται η έγκριση της Επιτροπής Πολεοδο- 
μικού και Αρχιτεκτονικού Ελέγχου (ΕΠΑΕ). 

7. Η ισχύς της παρούσας απόφασης αρχίζει από τη δημοσίευσή της 
στην Εφημερίδα της Κυβερνήσεως. 

Η απόβαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Ιουλίου 1990 

Ο ΥΠΟΥΡΓΟΣ 

ΣΤΕΦΑΝΟΣ ΜΑΝΟΣ 

Αριθ. ΠΕΙ 107 (10) 

Καθορισμός χρήσης σε ακίνητο που παραχωρήθηκε από την Κοινότητα 
Κιβωτού στον Στεργιόπουλο Νικόλαο του Αθανασίου. 

Ο ΝΟΜΑΡΧΗΣ ΓΡΕΒΕΝΩΝ 
Έχοντας υπόψη: 

1. Το Ν. 1512/11.1.85 (ΦΕΚ 4Α) για την τροποποίηση και συ¬ 
μπλήρωση Πολεοδομικών διατάξεων κ.λπ. και ειδικώτερα το άρθρο 3 
παρ. 1 αυτού. 

2. Το Ν. 1337/12.3.83 (ΦΕΚ 33Δ) για την επέκταση των πολεο¬ 
δομικών σχεδίων. 

3. Το Ν. 360/76 «Περί χωροταξίας και Περιβάλλοντος», (ΦΕΚ 
151 Α’/22.6.76). 

4. Το Ν. 1032/80 (ΦΕΚ 57 Α'/14.3.80) «Περί συστάσεως Υπουρ¬ 
γείου Χωροταξίας, Οικισμού και Περιβάλλοντος». 

5. Την Α1/β/8181/5.2.87 (ΦΕΚ 57Β') απόφαση του Υπουργείου 
Υγείας, Πρόνοιας και Κοινωνικών Ασφαλίσεων για τους όρους ίδρυσης 
και λειτουργίας των πτη-κτηνοτροφικών εγκαταστάσεων. 

6. Την 83840/3591/12.12.86 απόφαση του Υπουργείου ΠΕ.- 


ΧΩ.Δ.Ε. για τις αποστάσεις των πτη-κτηνοτροφικών εγκαταστάσεων 
από πόλεις, χωριά, οικισμούς, κ.λπ. 

7. Το από 16.11.89 πρακτικό γνωμοδότησης της επιτροπής του άρ¬ 
θρου 6 του Ν.Δ. 221/1974. 

8. Την με αριθ. πρωτ. ΠΕ 1066/10.7.90 εισήγηση του τμήματος 
Πολεοδομίας και ΠΕ της Νομαρχίας μας, αποφασίζουμε: 

Καθορίζουμε, ως χρήση γης, για το 1092 δ αγροτεμάχιο έκτασης 
πέντε (5) στρεμμάτων που φαίνεται στο απόσπασμα διανομής 1933 
αγροκτήματος «Κιβωτός» Ν. Γρεβενών, την επαγγελματική εγκατά¬ 
σταση κτηνοτροφικών εκμεταλλεύσεων. 

Το τοπογραφικό διάγραμμα που θεωρήθηκε από το τμήμα Πολεοδο¬ 
μίας και ΠΕ αποτελεί αναπόσπαστο τμήμα της παρούσας. 

Η απόφαση αυτή με το συνημμένο τοπογραφικό διάγραμμα να δημο- 
σιευθεί στην Εφημερίδα της Κυβερνήσεως. 

Γρεβενά, 10 Ιουλίου 1990 
Ο Νομάρχης 

ΓΕΩΡΓΙΟΣ ΚΑΤΣΩΧΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 1087 (11) 

Τροποποίηση σχεδίου πόλης Κομοτηνής Ν. Ροδόπης για τον χαρακτη¬ 
ρισμό χώρου ανέγερσης Θρακικοϋ Πνευματικού Κέντρου - Μουσι¬ 
κής Σχολής. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων πόλεων και 
κωμών» όπως τροποποιήθηκαν και συμπληρώθηκαν μεταγενέστερα. 

2. Τις διατάξεις του Ν. 3200/55 «Περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 
μπληρώθηκαν με το Ν.Δ. 1018/71. 

4. Τις διατάξεις του υπ’ αριθ. 183/86. 

5. Την με αρ. πρωτ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων. 

6. Τις υπ’ αριθ. 4/78/1988/και 4/70/1990 γνωμοδοτήσεις του 
Δημοτικού Συμβουλίου Κομοτηνής. 

7. Τις υπ’ αριθ. 13/151/1990, 18/208/1990, 21/235/1990 
γνωμοδοτήσεις του Συμβουλίου Χωροταξίας, Οικισμού και Περιβάλλο¬ 
ντος Ν. Ροδόπης, αποφασίζουμε: 

α) Απορρίπτουμε την από 3.6.1988 ένσταση των Ιωάννας Διαμα- 
ντοπούλου, Βασ. Καράμπαμπα, Γεωργ. Αντωνιάδη, Δημοσθ. Γάκα, 
Γεωργ. Κωνσταντινίδη, Παναγ. Σαρακώστη, Κων/νου Παυλίδη, Ελέ¬ 
νης Παυλίδη, Παντ. Διαμαγτοπούλου, που υποβλήθηκε κατά τις με αρ. 
4/78/1988 γνωμοδοτήσεις του Δημοτικού Συμβουλίου Κομοτηνής. 

β) Τροποποιούμε το σχέδιο πόλης Κομοτηνής με τον αποχαρακτηρι¬ 
σμό του χώρου πρασίνου που βρίσκεται Νοτίως του ΟΤ 199 και τον χα¬ 
ρακτηρισμό του ως χώρο για ανέγερση Θρακικού Πνευματικού Κέντρου 
- Μουσικής Σχολής, όπως φαίνεται στο υπό κλίμακα 1:500 τοπογρα¬ 
φικό διάγραμμα που συντάχθηκε από την Τεχνική Υπηρεσία του Δήμου 
Κομοτηνής και συμπληρώθηκε από το Συμβούλιο Χωροταξίας, Οικι¬ 
σμού και Περιβάλλοντος Ν. Ροδόπης, και έχει αναρτηθεί στον πίνακα 
ανακοινώσεων του Τμήματος Πολεοδομίας και Πολεοδομικών Εφαρ¬ 
μογών Ν. Ροδόπης, για χρονικό διάστημα τουλάχιστον είκοσι (20) ημε¬ 
ρών. 

Η απόφαση αυτή να δημοσιευθεί στην Εφημερίδα της Κυβερνήσεως, 

Κομοτηνή, 11 Ιουλίου 1990 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

-♦—- 

Αριθ. ΤΠΠΕ 2079 (12) 

Τροποποίηση του ρυμοτομικού σχεδίου Καλίστης στο Ο.Τ. 2 στο Ν. Ρο¬ 
δόπης. 

Ο ΝΟΜΑΡΧΗΣ ΡΟΔΟΠΗΣ 
Έχοντας υπόψη: 

1. Τις διατάξεις του από 17.7.1923 Ν.Δ. «Περί σχεδίων πόλεων και 
κωμών» όπως τροποποιήθηκαν και συμπληρώθηκαν μεταγενέστερα. 

2. Τις διατάξεις του Ν. 3200/55 «Περί διοικητικής αποκεντρώ- 
σεως», όπως τροποποιήθηκαν και συμπληρώθηκαν. 

3. Τις διατάξεις του Α.Ν. 314/68, όπως τροποποιήθηκαν και συ¬ 


μπληρώθηκαν με το Ν.Δ. 1018/71. 

4. Τις διατάξεις του υπ’ αριθ. 183/86 Π.Δ. 

5. Την με αρ. πρωτ. Γ4δ/15883/1903/8.2.88 κοινή απόφαση του 
Υπουργού Προεδρίας της Κυβέρνησης και του Αναπληρωτή Υπουργού 
Περιβάλλοντος, Χωροταξίας και Δημοσίων Έργων. 

6. Την με αριθ. 3/6/1990 γνωμοδότηση του Κοινοτικού Συμβου¬ 
λίου Ν. Καλλίστης Ν. Ροδόπης. 

7. Την με αριθ. 21/231/1990 γνωμοδότηση του Συμβουλίου Χω¬ 
ροταξίας, Οικισμού και Περιβάλλοντος Ν. Ροδόπης, αποφασίζουμε: 

Τροποποιούμε το ρυμοτομικό σχέδιο Νέοες Καλλίστης Ν. Ροδόπης με 
τον χαρακτηρισμό ως πεζοδρόμου καλυμμένου κοινοχρήστου ρέμματος 
στο Ο.Τ. 2, όπως φαίνεται στο υπό κλίμακα 1:500 τοπογραφικό διά¬ 
γραμμα που συντάχθηκε από τον Τεχνολ. Πολιτ. Μηχανικό Αλέξανδρο 
Ευστρατίου, και έχει αναρτηθεί στον πίνακα ανακοινώσεων του Τμήμα¬ 
τος Πολεοδομίας και Πολεοδομικών Εφαρμογών Ν. Ροδόπης, για χρο¬ 
νικό διάστημα τουλάχιστον είκοσι (20) ημερών. 

Η απόφαση αυτή να δημοσιευθεί στην Εφημερίδα της Κυβερνήσεως. 

Κομοτηνή, 10 Ιουλίου 1990 
Ο Νομάρχης 

ΔΙΟΝΥΣΙΟΣ ΚΑΡΑΧΑΛΙΟΣ 

-ψ- 

ΑΝΑΚΟΙΝΩΣΕΙΣ 

(13) 

Ειδοποίηση για παρακατάθεση αποζημίωσης για τακτοποίηση ιδιοκτη¬ 
σίας στο Δήμο Αχαρνών Αττικής Ο.Τ. 413. 

Ο Ιωάννης Παπαναστασίου του Νικολάου και της Αναστασίας, κά¬ 
τοικος Αχαρνών Αττικής, ανακοινεί ότι με το υπ’ αριθ. 836/ 
23.7.1990 γραμμάτιο παρακαταθήκης κατέθεσε στο Ταμείο Παρακα¬ 
ταθηκών και Δανείων, το ποσό των δραχμών ένα εκατομμύριο τετρακό¬ 
σιες εβδομήντα πέντε χιλιάδες εξοικόσιες (1.475.600). Αυτό αφορά 
αποζημίωση λόγω προσκύρωσης και ρυμοτομία τμημάτων οικοπέδου 
που βρίσκονται στην θέση «ΠΗΓΑΔΙ» ή «ΠΑΤΗΤΗΡΙ ΦΡΑΓΚΟΥ» και 
τα οποία προσκυρούνται στην ιδιοκτησία του που βρίσκεται το Ο.Τ. 413 
του Δήμου Αχαρνών Αττικής σύμφωνα με την υπ’ αριθ. 148/1981 
πράξη προσκύρωσης και τακτοποίησης της Υπηρεσίοις Πολεοδομίας 
της Νομαρχίας Αττικής, Διαμέρισμα Ανατολικής Αττικής, που κυρώ¬ 
θηκε με την υπ’ αριθ. 51808/3229/1981 απόφαση του Νομάρχου 
Αττικής, Διαμέρισμα Ανατολικής Αττικής. Το προσκυρούμενο τμήμα 
έχει επιφάνεια 115,20 μ.τ. και το ρυμοτομούμενο τμήμα έχει επιφάνεια 
95,60 και φέρονται με τα στοιχεία 23-19-18-22-23 και 
(14-13-19-23-24) αντίστοιχα στο τοπογραφικό διάγραμμα που συ¬ 
νοδεύει την πράξη προσκύρωσης και τακτοποίησης. Η οριστική τιμή μο¬ 
νάδας με την υπ’ αριθ. 8163/1990 απόφαση του Εφετείου Αθηνών ορί¬ 
στηκε στις 7.000 δραχμές ανά τ.μ. Η άνω αποζημίωση θα καταβληθεί 
στον Θεοφάνη Παπαγεωργίου που φέρεται ως ιδιοκτήτης στην πιο 
πάνω πράξη ή στα πρόσωπα εκείνα που θα αναγνωρισθούν σαν δικαιού¬ 
χοι με απόφαση του αρμοδίου Δικαστηρίου. 

Αθήνα, 24 Ιουλίου 1990 

Ο Πληρ. Δικηγόρος 

ΤΑΣΟΣ ΚΟΥΜΟΥΤΣΑΡΗΣ 

(αριθ. διπλοτ. 8656083/90) του Δημ. Ταμείου Δικ./Εισπ. Αθηνών 
της 25.7.90) 

Η υπόλογος 
(υπογραφή) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




